62017TJ0571_INF
Απόφαση του Γενικού Δικαστηρίου (όγδοο τμήμα)της 2ας Απριλίου 2020 –UG κατά Επιτροπής
(Υπόθεση T‑571/17)
«Υπαλληλική υπόθεση – Συμβασιούχοι υπάλληλοι – Σύμβαση αορίστου χρόνου – Άρθρο 47, στοιχείο γʹ, σημείο i, του ΚΛΠ – Καταγγελία κατόπιν προειδοποίησης – Λόγοι καταγγελίας – Συμπεριφορά στην υπηρεσία και στον χώρο εργασίας αντίθετη προς το συμφέρον της υπηρεσίας – Πρόδηλο σφάλμα εκτιμήσεως – Έλεγχος της ουσιαστικής ακρίβειας των πραγματικών περιστατικών – Απουσία αποδεικτικών στοιχείων – Ευθύνη – Υλική ζημία – Καταβολή οφειλόμενων μισθών»
1.
Υπαλληλικές προσφυγές – Βλαπτική πράξη – Έννοια – Επιστολή της Επιτροπής με την οποία ενημερώνει συμβασιούχο υπάλληλο για την πρόθεσή της να τερματίσει τη σύμβασή του αορίστου χρόνου – Δεν εμπίπτει – Απόφαση περί καταγγελίας σύμβασης αορίστου χρόνου – Εμπίπτει
(Κανονισμός Υπηρεσιακής Καταστάσεως των υπαλλήλων, άρθρα 90 § 2 και 91 § 1· Καθεστώς που εφαρμόζεται επί του λοιπού προσωπικού, άρθρα 3α, 47, στοιχείο γʹ, σημείο i, και 138)
(βλ. σκέψεις 31-35)
2.
Υπαλληλικές προσφυγές – Βλαπτική πράξη – Απόφαση με την οποία εκδίδεται έκθεση οριστικής αξιολόγησης – Προηγούμενη διοικητική ένσταση – Δεν χωρεί – Απαράδεκτο
(Άρθρο 270 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρα 43, εδ. 1, 90 § 2 και 91 § 2· Καθεστώς που εφαρμόζεται επί του λοιπού προσωπικού, άρθρα 3α και 87 § 1)
(βλ. σκέψεις 36-39)
3.
Υπάλληλοι – Συμβασιούχοι υπάλληλοι – Καταγγελία σύμβασης αορίστου χρόνου – Εξουσία εκτιμήσεως της Διοικήσεως – Καθήκον αρωγής που υπέχει η διοίκηση – Συνεκτίμηση των συμφερόντων του ενδιαφερόμενου υπαλλήλου – Δικαστικός έλεγχος – Όρια
(Καθεστώς που εφαρμόζεται επί του λοιπού προσωπικού, άρθρο 47, στοιχείο γʹ)
(βλ. σκέψεις 59-61, 77, 78)
4.
Υπάλληλοι – Εξωσυμβατική ευθύνη θεσμικών οργάνων – Προϋποθέσεις – Έλλειψη νομιμότητας – Ζημία – Αιτιώδης συνάφεια – Βάρος αποδείξεως
(Άρθρο 340, εδ. 2, ΣΛΕΕ)
(βλ. σκέψεις 82-85, 88)
5.
Υπαλληλικές προσφυγές – Αγωγή αποζημιώσεως που ασκήθηκε χωρίς να προηγηθεί η κατά τον ΚΥΚ διοικητική διαδικασία – Απαράδεκτο
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 94-96)
6.
Υπαλληλικές προσφυγές – Αντικείμενο – Διαταγή απευθυνόμενη στη διοίκηση – Απαράδεκτο
(Άρθρα 266 και 270 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρο 91)
(βλ. σκέψεις 101, 108)
Αντικείμενο
Προσφυγή-αγωγή δυνάμει του άρθρου 270 ΣΛΕΕ, με αίτημα, αφενός, την ακύρωση της απόφασης της 17ης Οκτωβρίου 2016, με την οποία το Γραφείο Υποδομών και Υλικοτεχνικής Υποστήριξης στο Λουξεμβούργο (OIL) της Επιτροπής κατήγγειλε, με ισχύ από 20 Αυγούστου 2017, τη σύμβαση πρόσληψης της προσφεύγουσας ενάγουσας βάσει του άρθρου 47, στοιχείο γʹ, σημείο i, του Καθεστώτος που εφαρμόζεται επί του λοιπού προσωπικού της Ευρωπαϊκής Ένωσης, και, αφετέρου, την επιδίκαση αποζημίωσης λόγω της υλικής ζημίας που ισχυρίζεται ότι υπέστη η προσφεύγουσα ενάγουσα κατόπιν της απόφασης αυτής, καθώς και της ηθικής βλάβης που ισχυρίζεται ότι υπέστη η ίδια εξαιτίας της εξευτελιστικής μεταχείρισης στην οποία υποβλήθηκε λόγω της συνδικαλιστικής της δράσης και της λήψης γονικής άδειας.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση της Ευρωπαϊκής Επιτροπής της 17ης Οκτωβρίου 2016 για τη λύση της σύμβασης αορίστου χρόνου της UG.
2)
Οι διάδικοι θα διαβιβάσουν στο Γενικό Δικαστήριο, εντός προθεσμίας τριών μηνών από τη δημοσίευση της παρούσας παρεμπίπτουσας απόφασης, είτε το ποσό χρηματικής αποζημίωσης που συνδέεται με τον παράνομο χαρακτήρα της απόφασης της 17ης Οκτωβρίου 2016, όπως αυτό καθορίστηκε με κοινή συμφωνία, είτε, ελλείψει συμφωνίας, τα προτεινόμενα από αυτούς σχετικά ποσά.
3)
Απορρίπτει την προσφυγή αγωγή κατά τα λοιπά.
4)
Επιφυλάσσεται ως προς τα δικαστικά έξοδα.